บรรยากาศที่สถานีไฟหาดใหญ่ จังหวัดสงขลา คึกคัก ชาวไทยมุสลิมเดินทางกลับภูมิลำเนาเตรียมเฉลิมฉลองเทศกาลฮารีรายออีดิลฟิตรี
บรรยากาศที่สถานีไฟหาดใหญ่ จ.สงขลา คึกคัก ชาวไทยมุสลิมในพื้นที่3 จังหวัดชายแดนภาคใต้เดินทางกลับภูมิลำเนาเพื่อเตรียมเฉลิมฉลองเทศกาลฮารีรายออีดิ้ลฟตรี หลังการถือศีลอดที่กำลังจะสิ้นสุดลง และทางสำนักจุฬาราชมนตรีกำหนดให้ดูดวงจันทร์ในวันจันทร์ที่3 มิถุนายนนี้            บรรยากาศที่สถานีรถไฟชุมทางหาดใหญ่ เต็มไปด้วยชาวไทยมุสลิมในพื้นที่ 3 จังหวัดชายแดนภาคใต้ และในจังหวัดสงขลาที่เดินทางกลับภูมิลำเนาเพื่อไปร่วมเฉลิมฉลองเทศกาลฮารีรายอ อีดิ้ลฟิตรี หรือรายอ กับครอบครัวที่บ้านเกิดหลังการถือศีลอดใกล้สิ้นสุดลง  ทำให้รถไฟขาล่อง 3 จังหวัดชายแดนภาคใต้ มีผู้โดยสารเต็มทุกขบวนโดยเฉพาะขบวนรถที่มาจากกรุงเทพฯ-ปลายทาง 3 จังหวัดชายแดนภาคใต้ เช่น ขบวนรถเร็วที่ 171 กรุงเทพฯ-สุไหงโก-ลก ซึ่งเป็นขบวนแรกที่มาจากกรุงเทพฯ มีผู้โดยสารแน่นทั้งขบวนและส่วนใหญ่จะเป็นชาวไทยมุสลิม รวมถึงขบวนรถไฟท้องถิ่น ซึ่งมีผู้โดยสารไปต่อแถวซื้อตั๋วเดินทางตั้งแต่ช่วงเช้า และบริเวณชานชลาที่มีผู้โดยสารไปรอเดินทาง บางส่วนต้องยอมตีตั๋วยืน            สำหรับวันฮารีรายออีดิ้ลฟริตรีทางสำนักจุฬาราชมนตรีได้กำหนดให้ดูดวงจันทร์ในวันที่จันทร์ที่ 3 มิถุนายนนี้ เพื่อกำหนดวันฮารีรอยออีดิ้ลฟิตรีซึ่งอาจมีขึ้นในวันอังคาร (4 มิ.ย. 62) หรือวันพุธ (5 มิ.ย. 62) ที่จะถึงนี้